Antif in Malayalam ഉപയോഗങ്ങൾ, ഡോസേജ്, പാർശ്വഫലങ്ങൾ, പ്രയോജനങ്ങൾ, പ്രതിപ്രവർത്തനങ്ങൾ, മുന്നറിയിപ്പ് - Antif upayogangal, dossge, parswafalangal, prayojanangal, prathipravarthanangal, munnariyippu\nAntif നേട്ടങ്ങളും ഉപയോഗങ്ങളും- Antif Benefits & Uses in Malayalam- Antif nettangalum upayogangalum\nAntif ഡോസേജും കഴിക്കേണ്ട വിധവും- Antif Dosage & How to Take in Malayalam - Antif dosagum kazhikkenda vidavum\nAntif പാർശ്വഫലങ്ങൾ- Antif Side Effects in Malayalam- Antif paarswafalangal\nAntif ബന്ധപ്പെട്ട മുന്നറിയിപ്പുകൾ- Antif Related Warnings in Malayalam- Antif bandhappeṭṭa munnaṟiyippukaḷ\nAntif-ന് മറ്റ് മരുന്നുകളുമായുള്ള തീവ്ര പ്രവർത്തനം- Severe Interaction of Antif with Other Drugs in Malayalam- Antif-nu marunnukaḷumāyulla theevra pravarthanam\nAntif വൈരുദ്ധ്യങ്ങൾ- Antif Contraindications in Malayalam- Antif vairudyangal\nAntif സംബന്ധിച്ച് പൊതുവെയുള്ള ചോദ്യങ്ങൾ- Frequently asked Questions about Antif in Malayalam- Antif sambandhichu pothuveyulla chodyangal\nAntif ഭക്ഷണവും മദ്യവുമായുള്ള പ്രതിപ്രവർത്തനങ്ങൾ- Antif Interactions with Food and Alcohol in Malayalam- Antif bhakshnavum madyavumaayulla prathipravarthanangal\nAntif നേട്ടങ്ങളും ഉപയോഗങ്ങളും - Antif Benefits & Uses in Malayalam - Antif nettangalum upayogangalum\nAntif പിൻവരുന്നവ ചികിത്സിക്കാൻ ഉപയോഗിക്കുന്നു\nAntif ഡോസേജും കഴിക്കേണ്ട വിധവും - Antif Dosage & How to Take in Malayalam - Antif dosagum kazhikkenda vidavum\nAntif-ന്റെ ചേരുവകൾ - Antif Active Ingredients in Malayalam - Antif-nte cheruvakal\nAntif പാർശ്വഫലങ്ങൾ - Antif Side Effects in Malayalam - Antif paarswafalangal\nAntif ഉപയോഗിക്കുമ്പോൾ പിൻവരുന്ന പാർശ്വഫലങ്ങൾ കാണപ്പെടുന്നതായി ഗവേഷണം സൂചിപ്പിക്കുന്നു -\nAntif ബന്ധപ്പെട്ട മുന്നറിയിപ്പുകൾ - Antif Related Warnings in Malayalam - Antif bandhappeṭṭa munnaṟiyippukaḷ\nAntif-ന്റെ ഉപയോഗം ഗർഭിണികൾക്കു സുരക്ഷിതമാണോ?\nAntif കഴിച്ചശേഷം ഗർഭിണികൾക്ക് വല്ലാത്ത ബുദ്ധിമുട്ട് തോന്നുന്നു. അതിനാൽ, ഡോക്ടറുടെ ഉപദേശം ഇല്ലാതെ അതു കഴിക്കാനേ പാടില്ല.\nAntif-ന്റെ ഉപയോഗം മുലയൂട്ടുന്ന സമയത്ത് സുരക്ഷിതമാണോ?\nമുലയൂട്ടുന്ന സ്ത്രീകൾക്ക് പാർശ്വഫലങ്ങളെ കുറിച്ച് യാതൊരു വേവലാതിയും ഇല്ലാതെ Antif ഉപയോഗിക്കാവുന്നതാണ്.\nAntif വൃക്കകളെ എങ്ങനെയാണ് ബാധിക്കുന്നത്?\nAntif കഴിച്ചശേഷം വൃക്ക-നുമേൽ പാർശ്വഫലങ്ങൾ നിങ്ങൾക്ക് ഉണ്ടായേക്കാം. അങ്ങനെ സംഭവിക്കുന്നെങ്കിൽ അതിന്റെ ഉപയോഗം നിർത്തുക. ഡോക്ടറുടെ ഉപദേശം തേടുകയും അദ്ദേഹം പറയുന്നതുപോലെ ചെയ്യുകയും ചെയ്യുക.\nAntif കരളിനെ എങ്ങനെ ബാധിക്കുന്നു?\nAntif നിങ്ങളുടെ കരൾ ചെറുതായി ബാധിച്ചേക്കാം. കരൾ-മേലുള്ള എന്തെങ്കിലും ഫലത്തെ കുറിച്ച് മിക്കവരും ശ്രദ്ധിക്കുക പോലുമില്ല.\nAntif ഹൃദയത്തെ എങ്ങനെ ബാധിക്കുന്നു?\nAntif നിങ്ങളുടെ ഹൃദയം ചെറുതായി ബാധിച്ചേക്കാം. ഹൃദയം-മേലുള്ള എന്തെങ്കിലും ഫലത്തെ കുറിച്ച് മിക്കവരും ശ്രദ്ധിക്കുക പോലുമില്ല.\nAntif-ന് മറ്റ് മരുന്നുകളുമായുള്ള തീവ്ര പ്രവർത്തനം - Severe Interaction of Antif with Other Drugs in Malayalam - Antif-nu marunnukaḷumāyulla theevra pravarthanam\nരോഗികൾക്ക് ഗുരുതരമായ പാർശ്വഫലങ്ങൾ ഉണ്ടാകുമെന്നതിനാൽ Antif പിൻവരുന്ന മരുന്നുകളോടൊപ്പം ഉപയോഗിക്കരുത് -\nAntif വൈരുദ്ധ്യങ്ങൾ - Antif Contraindications in Malayalam - Antif vairudyangal\nപിൻവരുന്ന രോഗങ്ങളിൽ ഏതെങ്കിലും നിങ്ങൾക്ക് ഉണ്ടെങ്കിൽ ഡോക്ടർ നആവശ്യപ്പെടാത്തപക്ഷം Antif കഴിക്കരുത് -നിങ്ങളോട്\nAntif സംബന്ധിച്ച് പൊതുവെയുള്ള ചോദ്യങ്ങൾ - Frequently asked Questions about Antif in Malayalam - Antif sambandhichu pothuveyulla chodyangal\nAntif ഒരിക്കൽ ഉപയോഗിച്ചാൽ തുടർന്ന് ഉപയോഗിക്കാനുള്ള ആസക്തി തോന്നുമോ?\nഇല്ല, Antif ആസക്തി ഉളവാക്കുന്നതല്ല.\nഇല്ല, Antif കഴിച്ചശേഷം നിങ്ങൾ വാഹനമോടിക്കുകയോ ഭാരിച്ച യന്ത്രങ്ങൾ പ്രവർത്തിപ്പിക്കുകയോ ചെയ്യരുത്. കാരണം നിങ്ങൾ ഉറക്കം തൂങ്ങിയേക്കാം.\nഅതെ, Antif സുരക്ഷിതമാണ്, എന്നാൽ ഡോക്ടറുടെ ഉപദേശം തേടിയശേഷകം കഴിക്കുക.\nമാനസിക വൈകല്യങ്ങൾക്ക് Antif കഴിക്കുന്നതുകൊണ്ട് യാതൊരു ഗുണവുമില്ല.\nAntif ഭക്ഷണവും മദ്യവുമായുള്ള പ്രതിപ്രവർത്തനങ്ങൾ - Antif Interactions with Food and Alcohol in Malayalam - Antif bhakshnavum madyavumaayulla prathipravarthanangal\nആഹാരവും Antif-ഉം തമ്മിലുള്ള പ്രതിപ്രവർത്തനം\nഭക്ഷണത്തോടൊപ്പം Antif കഴിക്കുന്നത് ആരോഗ്യത്തിനു ഹാനികരമല്ല.\nമദ്യവും Antif-ഉം തമ്മിലുള്ള പ്രതിപ്രവർത്തനം\nമദ്യത്തോടൊപ്പം Antif കഴിക്കുന്നതിന്റെ പാർശ്വഫലങ്ങളെ കുറിച്ച് വിവരങ്ങൾ ലഭ്യമല്ല. ഇക്കാര്യത്തിൽ ഗവേഷണം നടക്കാത്തതാണ് കാരണം.\nAntif ന് പകരമുള്ള മറ്റു മരുന്നുകൾ എല്ലാം കാണുക - Substitutes for Antif in Malayalam\nAntif വിലയും പാക്ക് സൈസും - Antif Price and Pack Size in Malayalam - Antif vilayum pack saisum\nനിങ്ങൾ അല്ലെങ്കിൽ നിങ്ങളുടെ കുടുംബത്തിലെ ഒരാൾ Antif കഴിച്ചുവോ ? ദയവായി ഒരു സർവ്വേ നടത്തി മറ്റുള്ളവരെ സഹായിക്കുക\nഡോക്ടർ ഉപദേശിച്ചതനുസരിച്ച് നിങ്ങൾ Antif കഴിച്ചുവോ ?\nനിങ്ങൾ എത്രമാത്രം Antif ?\nനിങ്ങൾ ഭക്ഷണം കഴിഞ്ഞശേഷമോ അതോ അതിനുമുൻപാണോ Antif കഴിച്ചത്?\nനിങ്ങൾ എപ്പോഴാണ് Antif ഉപയോഗിക്കുന്നത് ?


വിളകളുടെ വളര്‍ച്ചയ്ക്ക് ഇനി ഡിസൈനര് വളങ്ങള്: കാലത്തിനൊപ്പം മാറി കൃഷിമുറകള് | Trace elements in soils and agriculture\nവിളകളുടെ വളര്‍ച്ചയ്ക്ക് ഇനി ഡിസൈനര് വളങ്ങള്: കാലത്തിനൊപ്പം മാറി കൃഷിമുറകള്\nജോസ് കെ. വയലില് August 23, 2021 08:03 AM IST\nഡിസൈനര് ചിന്തകളുടെ കാലമാണിത്. ഡിസൈനര് സാരികള്, ഡിസൈനര് ടൈലുകള്, ഡിസൈനര് കേക്കുകള്... എന്നാല് 'ഡിസൈനര് ഫെര്‍ട്ടിലൈസേഷന്' എന്ന് കേട്ടിട്ടുണ്ടോ? ഭാരതീയ സുഗന്ധവിള ഗവേഷണ കേന്ദ്രത്തിന്റെ നേതൃത്വത്തിലാണ് ഇങ്ങനെയൊരു ചിന്ത രൂപപ്പെടുത്തിയതും അത് പ്രായോഗികമായി നടപ്പാക്കിയതും.\nമണ്ണിന്റെ ആരോഗ്യമാണ് ചെടികളുടെ കരുത്ത്. നല്ല മണ്ണ് നല്ല വിളവുതരും എന്നും കന്നിമണ്ണ് കനകം നല്‍കും എന്നുമൊക്കെ പഴമക്കാര് പറയുന്നത് അതുകൊണ്ടാണ്. 'നല്ല നിലത്തുവീണ വിത്ത്' നൂറുമേനി ഫലം പുറപ്പെടുവിച്ച ഉപമ ബൈബിളിലും കാണാം. മണ്ണിനെ ഫലഭൂയിഷ്ടമാക്കുന്നത് മണ്ണില് തന്നെയുള്ളതോ നാം ഇട്ടുകൊടുക്കുന്നതോ ആയ വളങ്ങള് മാത്രമല്ല. സൂക്ഷ്മമൂലകങ്ങള് എന്ന അനുബന്ധം കൂടി ചേരുമ്പോള് മാത്രമേ ചെടികള് കരുത്തോടെ വളരുകയും കൂടുതല് ഫലം നല്‍കുകയും ചെയ്യുകയുള്ളൂ.\nഒരേ മണ്ണില് തുടര്‍ച്ചയായി കൃഷിയിറക്കുന്നവരാണ് കര്‍ഷകരില് പലരും. നെല്‍ക്കൃഷി നടത്തുന്നിടത്ത് തുടര്‍ച്ചയായി അതു തന്നെ. കുരുമുളകും ജാതിയും ഇഞ്ചിയും മഞ്ഞളുമെല്ലാം തുടര്‍ച്ചയായി ഒരിടത്തു തന്നെ കൃഷി ചെയ്യുന്നെന്ന് കരുതുക. ഓരോ തവണ് കൃഷി ചെയ്യുമ്പോഴും വളപ്രയോഗവും നടത്തും. ചാണകവും ചാരവും ഒക്കെ ചേര്‍ക്കുന്നതിനൊപ്പം നൈട്രജന്, ഫോസ്ഫറസ്, പൊട്ടാഷ് എന്നിവ ചേര്‍ന്ന എന്‍പികെ മിശ്രിതങ്ങളും ചേര്‍ത്തെന്നു വരാം. അതായത് ഒട്ടുമിക്ക കര്‍ഷകരുടെയും ചിന്തയില് ഇതിനപ്പുറം വളമില്ല. എന്‍പികെ ആയാല് എല്ലാമായെന്നാണ് എല്ലാവരും കരുതുന്നത്. ചാണകത്തില് നിന്നും മറ്റ് ജൈവവളങ്ങളില് നിന്നും സൂക്ഷ്മാണുക്കളും കിട്ടുന്നതായും വിശ്വസിക്കുന്നു.\nഎന്നാല് കൃഷി ശാസ്ത്രജ്ഞര് ഇതൊക്കെ ശരിവയ്ക്കുമ്പോഴും ചെടികളെ ആരോഗ്യത്തോടെ വളര്‍ന്നുവരാന് സഹായിക്കുന്ന സൂക്ഷ്മമൂലകങ്ങളുടെ പ്രാധാന്യം കൂടി ചൂണ്ടിക്കാണിക്കുന്നു. ചെമ്പ്, നാകം അഥവാ സിങ്ക്, ബോറോണ് തുടങ്ങിയവയാണ് ചെടികള്‍ക്ക് ആവശ്യമായ സൂക്ഷ്മമൂലകങ്ങള്. ഇവ ഒരുപാട് വേണമെന്നില്ല. വളരെ ചെറിയ അളവില് മതി. പക്ഷേ ഇവ ഇല്ലെങ്കില് ചെടികളുടെ വളര്‍ച്ച, പൂവിടല്, കായ്പിടിത്തം എന്നിവ പൂര്‍ണമാകില്ല. പത്തും ഇരുപതും വര്‍ഷം ഒരേ മണ്ണില് കൃഷി ചെയ്യുന്നതോടെ ഇത്തരം സൂക്ഷ്മ മൂലകങ്ങളുടെ അളവ് കുറയുന്നു. മഴക്കാലവും മണ്ണൊലിപ്പും മറ്റൊരു കാരണമാണ്. മണ്ണില് ഉള്ള ഈ മൂലകങ്ങളെ പലതവണയായി ചെടികള് ഉപയോഗിച്ചു തീരുന്നതോടെ അവ സപ്ലിമെന്റായി നല്‍കാനുള്ള വഴി കര്‍ഷകര് തന്നെ കണ്ടെത്തണം. ഇതിനുള്ള പരിശ്രമവും ബോധവല്‍ക്കരണവുമാണ് സുഗന്ധവിള ഗവേഷണ കേന്ദ്രം നടത്തുന്നത്.\nഇഞ്ചി, മഞ്ഞള്, ഏലം, കുരുമുളക്, ജാതി, ഗ്രാമ്പൂ തുടങ്ങിയവയ്ക്ക് ആവശ്യമായ ഡിസൈനര് മൂലകക്കൂട്ടുകള് ഗവേഷണ കേന്ദ്രത്തില് തയാറാക്കി വില്‍ക്കുന്നുണ്ട്. കൂടാതെ ഇത്തരം വളക്കൂട്ടുകള് ഉണ്ടാക്കിയെടുക്കാനും വില്‍പന നടത്താനുമുള്ള സാങ്കേതികവിദ്യയും ഇവര് നല്‍കും. സൂക്ഷ്മവളങ്ങളെ ഇലകളില് തളിച്ചു കൊടുക്കുന്ന രീതിയാണ് നല്ലത്. മണ്ണില് നിന്ന് വേരുവഴി വലിച്ചെടുക്കുന്നതിന് കൂടുതല് സമയം വേണം. ഇലകളില് തളിച്ചു കൊടുത്താല് ഉടന് ഫലം ലഭിക്കും. പത്രപോഷണം എന്നാണ് ഇലകളില് തളിച്ചു കൊടുക്കുന്ന രീതിക്ക് പറയുന്നത്.\nസൂക്ഷ്മ മൂലകക്കൂട്ടുകള് നിശ്ചിത അളവില് വെള്ളത്തില് കലക്കി ഇലകളില് സ്‌പ്രേ ചെയ്തു കൊടുക്കുന്നതാണ് പത്രപോഷണ രീതി.5ഗ്രാം സൂക്ഷ്മമൂലകക്കൂട്ട് ഒരു ലീറ്റര് വെള്ളത്തില് കലക്കിയാണ് തളിച്ചു കൊടുക്കുക. എല്ലാ വിളയ്ക്കും അനുപാതം ഇതുതന്നെയാണ്. കൃഷിയിടത്തിന്റെ വിസ്തൃതിയും ചെടികളുടെ വലുപ്പവും കണക്കിലെടുത്ത് വെള്ളത്തിന്റെയും വളക്കൂട്ടിന്റെയും അളവ് കൂട്ടിയാല് മതി. ഒരു കിലോഗ്രാം വളക്കൂട്ടിന് ഏകദേശം 200 രൂപയാണ് വില. സുഗന്ധവിളകള്‍ക്കുള്ള സൂക്ഷ്മമൂലകക്കൂട്ടുകളാണ് ഭാരതീയ സുഗന്ധവിള ഗവേഷണ കേന്ദ്രത്തിലുള്ളത്.\nഇഞ്ചി, മഞ്ഞള്, എലം, കുരുമുളക്... തുടങ്ങിയവയ്‌ക്കെല്ലാം അവയുടെ പേരില് തന്നെയുള്ള വളക്കൂട്ടുകള് ലഭ്യമാണെന്ന് ഇവിടുത്തെ സീനിയര് സയന്റിസ്റ്റ് ഡോ. ലിജോ തോമസ് പറഞ്ഞു. ഇഞ്ചിക്ക്2തവണയാണ് സൂക്ഷ്മ വളപ്രയോഗം നടത്തേണ്ടത്. നട്ട് 60 ദിവസം കഴിഞ്ഞും 90 ദിവസം കഴിഞ്ഞും. മഞ്ഞളിനും ഇതേ രീതിയില് വളപ്രയോഗം നടത്താം. കുരുമുളകിന് തിരിയിടുന്ന സമയത്തും കുരുമുളക് മണികള് പിടിച്ചു കഴിയുന്ന സമയത്തും വളപ്രയോഗം നടത്തണം. ജാതിക്ക് പൂവിടുന്ന സമയത്തും കായ് പിടിക്കുന്ന സമയത്തുമാണ് വളപ്രയോഗം നടത്തേണ്ടത്. സൂക്ഷ്മ വളങ്ങളുമായി കീടനാശിനികളോ മറ്റ് വളങ്ങളോ മിക്‌സ് ചെയ്യരുതെന്നും പറഞ്ഞ അളവില് കൂടുതല് പ്രയോഗിക്കരുതെന്നും ശാസ്ത്രജ്ഞര് പറയുന്നു. കൃഷി ഇന്ന് ഫാഷന് ആയി മാറുകയാണ്. ജൈവരീതിയില് ഇത്തിരിയെങ്കിലും കൃഷി ചെയ്യണം എന്ന ചിന്താഗതിയുള്ളവരാണ് ഏറെയും. അത്തരക്കാരെ സഹായിക്കാനുള്ള ആധുനിക രീതികളിലൊന്നാണ് സൂക്ഷ്മമൂലകങ്ങളെ എളുപ്പത്തില് കൈകാര്യം ചെയ്യാവുന്ന രൂപത്തിലാക്കിക്കൊണ്ടുള്ള ഇത്തരം രീതികളെന്ന് ശാസ്ത്രജ്ഞര് പറയുന്നു.\nEnglish summary: Trace elements in soils and agriculture


students fall down from top of bus: video goes viral | യന്തിരൻ സിനിമയിലെ റോബോട്ട് കൂട്ടം ബസിൽ നിന്നും തെറിച്ച് വീഴുന്ന സീൻ തോറ്റു പോകും; കോളേജ് വിദ്യാർത്ഥികളുടെ ബസ് ഡേ ആഘോഷത്തിനിടെ വണ്ടിക്ക് മുകളിൽ നിന്നും വിദ്യാർത്ഥിക്കൂട്ടം താഴേയ്ക്ക് വീഴുന്ന വീഡിയോ വൈറൽ; യാത്രക്കാർക്ക് ശല്യമുണ്ടാക്കും വിധമുള്ള അതിരുവിട്ട ആഘോഷം കോടതിയും പൊലീസും വിലക്കിയിട്ടും രക്ഷയില്ല - MarunadanMalayalee.com\nJune 18, 2019 | 09:03 PM IST | Permalink\nചെന്നൈ: സൂപ്പർ സ്റ്റാർ രജനീകാന്തിന്റെ ശ്രദ്ധേയമായ ചിത്രങ്ങളിലൊന്നാണ് യന്തിരൻ. ചിത്രത്തിന്റെ അവസാന ഭാഗത്ത് റോബോട്ട് കൂട്ടമായെത്തുന്ന സിനിൽ ഇവ ബസിന് മുകളിൽ നിന്നും തെറിച്ച് വീഴുന്ന സീനുണ്ട്. അതിനെ ഓർമ്മിപ്പിക്കുന്ന ഒന്നാണ് ഇപ്പോൾ സമൂഹ മാധ്യമത്തിൽ പ്രചരിക്കുന്ന വീഡിയോ. ബസിന് മുകളിൽ നിന്നും ഒരു കൂട്ടം വിദ്യാർത്ഥികൾ റോഡിലേക്ക് പതിക്കുന്നു. മുന്നിൽ പോയ സ്‌കൂട്ടർ യാത്രകനെ അടക്കം വീഴ്‌ത്തിയാണ് വിദ്യാർത്ഥികൾ ബസിന്റെ മുകളിൽ നിന്നും വീണത്. ചെന്നൈയിലെ കോളേജിലെ വിദ്യാർത്ഥികൾ നടത്തിയ ബസ് ഡേ ആഘോഷമാണ് അപകടത്തിൽ കലാശിച്ചത്.\nബസുകളിൽ വലിഞ്ഞുകയറിയും യാത്രക്കാർക്ക് ശല്യമുണ്ടാക്കിയും നടത്തുന്ന ഈ അതിരുവിട്ട ആഘോഷം കോടതിയും പൊലീസും വിലക്കിയതാണ്. എന്നാൽ പൊലീസ് പലതവണ മുന്നറിയിപ്പ് നൽകിയിട്ടും എല്ലാവർഷവും നഗരത്തിൽ ബസ് ഡേ ആഘോഷം അരങ്ങേറുന്നത് പതിവാണ്. ഇത്തവണ ബസിന് മുകളിൽ കയറി യാത്രചെയ്ത വിദ്യാർത്ഥികൾ ബസ് ബ്രേക്ക് ചെയ്തപ്പോൾ കൂട്ടത്തോടെ താഴേക്കുവീണ സംഭവമാണ് ബസ് ഡേ ആഘോഷത്തെ വീണ്ടും ചർച്ചയാക്കിയത്.\nബസിന് മുകളിൽ കയറിയ മുപ്പതോളം വിദ്യാർത്ഥികളാണ് റോഡിൽ വീണത്. ചിലർക്ക് നിസാരപരിക്കേൽക്കുകയും ചെയ്തു. സംഭവത്തിന്റെ വീഡിയോ ദേശീയമാധ്യമങ്ങളിലടക്കം വാർത്തയായതോടെ ബസ് ഡേ ആഘോഷിച്ച ഇരുപത് വിദ്യാർത്ഥികളെ പൊലീസ് അറസ്റ്റ് ചെയ്തിട്ടുണ്ട്. ചെന്നൈ പച്ചയപ്പ കോളേജിലെയും അംബേദ്കർ കോളേജിലെയും വിദ്യാർത്ഥികൾ ബസ് ഡേ ആഘോഷിക്കുന്ന വീഡിയോകളാണ് ഇപ്പോൾ പുറത്തുവന്നിരിക്കുന്നത്.


ആന്റണി പെരുമ്പാവൂർ (Antony Perumbavoor): മൂവീസ്, പ്രായം , ജീവചരിത്രം, ഫോട്ടോസ് , അഭിനയിച്ച സിനിമകള്, ചിത്രങ്ങൾ - Filmibeat Malayalam\nCelebs Antony Perumbavoor\nBirth Place : Ernakulam\nപ്രശസ്ത മലയാള ചലച്ചിത്ര നിര്‍മ്മാതാവാണ് ആന്റണി പെരുമ്പാവൂര്. 1968 ഒക്ടോബര് 21ന് എറണാകുളം ജില്ലയിലെ പെരുമ്പാവൂര് പട്ടണത്തില് ജനിച്ചു. ചലച്ചിത്രനിര്‍മ്മാണകമ്പനിയായ ആശീര്‍വാദ് സിനിമാസിന്റെ ഉടമസ്ഥനാണ്. നരസിംഹം, രാവണപ്രഭു, നരന്, ബാബ കല്യാണി,... ReadMore\nപ്രശസ്ത മലയാള ചലച്ചിത്ര നിര്‍മ്മാതാവാണ് ആന്റണി പെരുമ്പാവൂര്. 1968 ഒക്ടോബര് 21ന് എറണാകുളം ജില്ലയിലെ പെരുമ്പാവൂര് പട്ടണത്തില് ജനിച്ചു. ചലച്ചിത്രനിര്‍മ്മാണകമ്പനിയായ ആശീര്‍വാദ് സിനിമാസിന്റെ ഉടമസ്ഥനാണ്. നരസിംഹം, രാവണപ്രഭു, നരന്, ബാബ കല്യാണി, അലിഭായ്, ഇവിടം സ്വര്‍ഗ്ഗമാണ്, പരദേശി, ആദി എന്നിവ നിര്‍മ്മിച്ച ചിത്രങ്ങളില് പ്രധാനപെട്ടവയാണ്.\nരാജാവിന്റെ മകൻ 2\nമരക്കാര്- അറബിക്കടലിന്റെ സി..\nDirected by ജീത്തു ജോസഫ്\nDirected by മോഹന്‍ലാല്\nDirected by പ്രിയദർശൻ\nവിമർശകർ ചിന്തിച്ചത് സ്വന്തം കാര്യം, തന്നെക്കുറിച്ച് ചിന്തിച്ചില്ല, നിലപാട് വ്യക്തമാക്കി ആന്റണി പെരു�..\nആന്റണി പെരുമ്പാവൂർ അഭിപ്രായം


സകല മാനദണ്ഡങ്ങളും ലംഘിച്ച് യാതൊരു തെളിവുകളുടേയും പിൻബലമില്ലാതെയാണ് ആർക്കിയോളജിക്കൽ സർവേയുടെ ഉത്ഖനനമെന്ന് പുരാവസ്തു ഗവേഷകരായ സുപ്രിയ വർമയും ജയ മേനോനും വെളിപ്പെടുത്തുന്നു.\nബാബരി മസ്ജിദ് തകര്‍ത്തതിന്റെ 26-ാം വാര്‍ഷികത്തിന്റെ തലേദിവസമാണ് പുരാവസ്തു ഗവേഷകരായ സുപ്രിയ വർമയുടെയും ജയ മേനോനിന്റെയും നിര്‍ണായക വെളിപ്പെടുത്തല്. ബാബരി മസ്ജിദ് നിന്നിടത്ത് ക്ഷേത്രാവശിഷ്ടങ്ങൾ കണ്ടെത്തിയ വാദത്തിന് യാതൊരു തെളിവുമില്ല. ആറുമാസത്തെ ഉത്ഖനനത്തിനുശേഷം ക്ഷേത്രാവശിഷ്ടങ്ങളുടെ തെളിവ് കണ്ടെത്തിയെന്നാണ് ആർക്കിയോളജിക്കൽ സർവേ അലഹാബാദ് ഹൈകോടതിയെ അറിയിച്ചിരുന്നത്. എന്നാൽ സകല മാനദണ്ഡങ്ങളും ലംഘിച്ച് യാതൊരു തെളിവുകളുടേയും പിൻബലമില്ലാതെയാണ് ആർക്കിയോളജിക്കൽ സർവേയുടെ ഉത്ഖനനമെന്നാണ് പുരാവസ്തു ഗവേഷകരായ സുപ്രിയ വർമയും ജയ മേനോനും വെളിപ്പെടുത്തുന്നത്. ജവഹർലാൽ നെഹ്റു സർവകലാശാലയിലെ ആർക്കിയോളജി പ്രഫസറാണ് സുപ്രിയ. ശിവ നടാർ സർവകലാശാലയിലെ ചരിത്രവിഭാഗം മേധാവിയാണ് ജയ മേനോൻ.\nഹഫ് പോസ്റ്റ് ഇന്ത്യക്കുവേണ്ടിയുള്ള അഭിമുഖത്തിലാണ് ആധികാരികമായി വെളിപ്പെടുത്തുന്നത്. കെട്ടിച്ചമച്ച കൃത്രിമമായ ഉപസംഹരത്തോടു കൂടിയാണ് ആർക്കിയോളജിക്കൽ സർവേ ഹൈകോടതിയിൽ റിപ്പോർട്ട് നൽകിയത്. ബാബരി മസ്ജിദിനടിയിൽ ക്ഷേത്രം ഉണ്ടായിരുന്നില്ല.\nമൂന്ന് കാര്യങ്ങളാണ് പ്രധാനമായും പുരാവസ്തു ഗവേശകർ ബാബരിക്ക് കീഴില് പള്ളിയാണുണ്ടായിരുന്നതെന്നതിന് തെളിവായി ചൂണ്ടിക്കാണിക്കുന്നത്. പടിഞ്ഞാറന് മതിലാണതിലൊന്ന്, അത് പള്ളിയുടെ നമസ്‌കാരത്തിൽ മുഖം തിരിച്ചു നില്‍ക്കുന്ന ഭാഗത്തിനായി നിര്‍മിച്ചതാണ്. അത് ക്ഷേത്ര രൂപഘടനയായിരുന്നില്ല. ക്ഷേത്രങ്ങള് മറ്റൊരു രീതിയിലാണ് ഉണ്ടാവാറ്.\nകണ്ടെത്തിയ പടിഞ്ഞാറെ മതില്\nക്ഷേത്രത്തിന്റേതായ തൂണുകൾ കണ്ടെത്തിയെന്നായിരുന്നു സര്‍വേ ഓഫ് ഇന്ത്യയുടെ മറ്റൊരു വാദം. എന്നാല് അത് യഥാര്‍ഥത്തില് തൂണുകളായിരുന്നില്ല, മറിച്ച് തകര്‍ന്നുപോയ കല്ലുകളായിരുന്നു. അതിനുള്ളില് മണ്ണുമുണ്ടായിരുന്നു. അത് ഉറപ്പിച്ച് നിര്‍ത്തുക പോലും ചെയ്തിരുന്നില്ല. അതിനെയാണ് റിപോര്‍ട്ടില് തൂണുകളുടെ അടിത്തറയെന്ന് കളവായി വ്യാഖ്യാനിച്ചതെന്നും അവർ ചൂണ്ടികാട്ടി. 400-500 കെട്ടിടാവശിഷ്ടങ്ങള് അവിടെയുണ്ടായിരുന്നു. അതില് 12 എണ്ണമായിരുന്നു പ്രധാനപ്പെട്ടത്. പള്ളിയുടെ കുമ്മായത്തറയില് നിന്നാണ് അത് കണ്ടെടുത്തത്. അതില് സ്ത്രീയുടെയും പുരുഷന്റെയും രൂപം ഉണ്ടായിരുന്നു. പാതി തകര്‍ന്നതായിരുന്നു അത്. കല്ല് ക്ഷേത്രമായിരുന്നു എന്ന വാദമാണ് അതിനെക്കുറിച്ച് ഉയര്‍ത്തിയത്. എന്നാല് കല്ല് ക്ഷേത്രമായിരുന്നെങ്കില് കൂടുതല് കൊത്തുപണികളുള്ള കല്ലുകള് കാണണമായിരുന്നെന്നാണ് ഇവരുടെ വാദം. അത് ഏതു കാലത്തേതാണെന്ന് വ്യക്തമല്ല. ഇത്തരം കല്ലുകളുടെ കാലം കണക്കാക്കാന് പറ്റും. എന്നാല് അത് ക്ഷേത്രത്തിന്റേതല്ലെന്ന് വ്യക്തമായിരുന്നു. റിപോര്‍ട്ടില് ആര്‍ക്കിയോളജിക്കല് സര്‍വേ ഓഫ് ഇന്ത്യ ഏതുകാലത്താണ് അവിടെ ക്ഷേത്രമുണ്ടായിരുന്നതെന്ന് പറഞ്ഞിട്ടില്ല. ഉണ്ടായിരുന്നു എന്ന് പറയുക മാത്രമാണ് ചെയ്തതെന്നും അവർ ചൂണ്ടിക്കാണിക്കുന്നു.\n1970ല് കണ്ടെത്തിയ തൂണിന്‍റെ അടിത്തറ\nപുരാവസ്തുവകുപ്പ് അലഹാബാദ് ഹൈക്കോടതിയില് സമര്‍പ്പിച്ച റിപ്പോര്‍ട്ട് തെറ്റാണെന്ന് സമര്‍ത്ഥിക്കുന്ന സുപ്രിയ വർമയുടെയും ജയ മേനോനിന്റെയും പ്രബന്ധം നേരത്തെ ഇക്കോണമിക് ആന്‍ഡ് പൊളിറ്റിക്കല് വീക്കിലിയില് പ്രസിദ്ധീകരിച്ചിരുന്നു. തെളിവു തേടിയുള്ള ഉത്ഖനനത്തിന്റെ മാനദണ്ഡങ്ങൾ മനഃപൂർവം ലംഘിച്ചത്\nഉത്ഖനന ചുമതലക്കാരനായ ബി.ആർ. മണിയാണ്. ബി.ജെ.പി സര്‍ക്കാരിന്റെ സമ്മര്‍ദ്ദത്തിലാണ് പുരാവസ്തു വകുപ്പ് അത്തരത്തില് റിപ്പോര്‍ട്ട് നല്‍കിയതെന്നാണ് ഇവരുടെ ആരോപണം. അന്ന് ഖനനം നടത്തി പരിശോധിക്കാന് നേതൃത്വം നല്‍കിയ ബി.ആര് മണിയെ പിന്നീട് നരേന്ദ്രമോദി സര്‍ക്കാര് നാഷണല് മ്യൂസിയം ഡയറക്ടര് ജനറലായി നിയമിക്കുകയും ചെയ്തിരുന്നു.\nbabri masjidBabri Masjid demolition caseAyodhya case\nഹിന്ദു സമാജ് നേതാവ് വെടിയേറ്റു മരിച്ചു


റഷ്യയില് ഫ്രഞ്ച് വിപ്ലവം; ക്രൊയേഷ്യയെ തകര്‍ത്ത് ഫ്രാന്‍സ് ലോക ചാംപ്യന്‍മാര്\nSun Apr 21 2019 03:52:38 GMT+0530 (IST)\nലുഷ്‌നിക്കി അരീന: ലോകത്തിലെ കാല്‍പന്ത് സിംഹാസനത്തില് ഇനി ഫ്രാന്‍സിന്റെ രാജവാഴ്ച. ലോകം കണ്ണിമചിമ്മാതെ ഉറ്റുനോക്കിയ ലോകകപ്പ് ഫൈനലില് ക്രൊയേഷ്യയെ രണ്ടിനെതിരേ നാല് ഗോളുകള്‍ക്ക് തകര്‍ത്താണ് ഫ്രാന്‍സ് വിശ്വവിജയികളായത്. റഷ്യയിലെ പുല്‍മൈതാനത്ത് വിപ്ലവം സൃഷ്ടിച്ച് ഫൈനലിലേക്കെത്തിയ ക്രൊയേഷ്യക്ക്‌മേല് പ്രതീക്ഷകളേറെയായിരുന്നെങ്കിലും ദിദിയര് ദെഷാംപ്‌സിന്റെ ശിഷ്യഗണത്തിന് മുന്നില് പക്ഷേ തലകുനിക്കേണ്ടി വന്നു. അന്റോണിയ ഗ്രീസ്മാന്, പോള് പോഗ്ബ, കെയ്‌ലിയന് എംബാപ്പെ എന്നിവര് ഫ്രാന്‍സിന് വേണ്ടി ലക്ഷ്യം കണ്ടപ്പോള് മാനുവല് മാന്‍സുക്കിച്ചിന്റെ സെല്‍ഫ് ഗോളും ഫ്രാന്‍സിന് കരുത്തായി. ഇവാന് പെരിസിച്ച്, മാനുവല് മാന്‍സൂക്കിച്ച് എന്നിവരാണ് ക്രൊയേഷ്യയുടെ ആശ്വാസ ഗോള് നേടിയത്. ഫ്രാന്‍സിന്റെ രണ്ടാം ലോകകപ്പ് കിരീടമാണിത്. 1998ലാണ് ഇതിന് മുമ്പ് ഫ്രാന്‍സ് കിരീടം ചൂടിയത്.\nലോക രാജാക്കന്‍മാരെ നിര്‍ണയിക്കുന്ന പോരാട്ടത്തില് സെമി ഫൈനലിലെ അതേ ടീമിനെ നിലനിര്‍ത്തിയാണ് ക്രൊയേഷ്യയും ഫ്രാന്‍സുമിറങ്ങിയത്. ഇരു കൂട്ടരും 4-2-3-1 ഫോര്‍മാറ്റില് ബൂട്ടണിഞ്ഞപ്പോള് ഫ്രാന്‍സ് നിരയില് ഒലിവര് ജിറൗഡും ക്രൊയേഷ്യന് നിരയില് മരിയോ മാന്‍സൂക്കിച്ചും വജ്രായുധമായി.\nക്രൊയേഷ്യയുടെ ടെച്ചോടുകൂടിയാണ് മല്‍സരം തുടങ്ങിയത്. തുടക്കം മുതല് കരുത്തരായ ഫ്രഞ്ച് നിരയ്‌ക്കെതിരേ വ്യക്തമായ ആധിപത്യം ക്രൊയേഷ്യ നേടിയെടുത്തു. ലോങ് പാസുകളിലൂടെ നിരന്തരം ഫ്രാന്‍സ് ഗോള്‍മുഖത്തേക്ക് ക്രൊയേഷ്യ പന്തെത്തിച്ചതോടെ ഫ്രഞ്ച് പ്രതിരോധം തുടക്കം മുതല് വിയര്‍ത്തു. നാലാം മിനിറ്റില്‍ത്തന്നെ ഫ്രഞ്ച് പടയെ വിറപ്പിച്ച് ക്രൊയേഷ്യ ഗോളവസരം സൃഷ്ടിച്ചെങ്കിലും പ്രതിരോധത്തിന് മുന്നില് ഗോളവസരം തകര്‍ന്നു. പെരിസിച്ചും റാക്കിറ്റിച്ചും മോഡ്രിച്ചും മാന്‍സൂക്കിച്ചും ചേര്‍ന്ന് ഫ്രഞ്ച് ഗോള്‍മുഖത്തേക്ക് ഇരച്ചുകയറിയതോടെ പ്രതിരോധത്തിലേക്ക് മാത്രമായി ഫ്രാന്‍സ് ഒതുങ്ങി. ഏഴാം മിനിറ്റില് വലത് വിങിലൂടെ സ്ട്രിനിക് ബോക്‌സിനുള്ളിലേക്ക് കുതിച്ചെത്തിയെങ്കിലും എംബാപ്പയുടെ മികച്ച പ്രതിരോധത്തിലൂടെ അത് കോര്‍ണറായി ഒതുങ്ങി. ക്രൊയേഷ്യന് നായകന് ലൂക്കാ മോഡ്രിച്ചെടുത്ത കോര്‍ണര് കൃത്യമായി ബോകസിലേക്കെത്തിയെങ്കിലും ഫ്രഞ്ച് പ്രതിരോധത്തില്‍ത്തട്ടി തകര്‍ന്നു. ഒമ്പതാം മിനിറ്റില് പെരിസിച്ചിന്റെ അലക്ഷ്യമായ പാസ് ഗോളവസരം നഷ്ടപ്പെടുത്തി. തൊട്ടടുത്ത മിനിറ്റില് പെരിസിച്ചിന് വീണ്ടും അവസരം ലഭിച്ചെങ്കിലും കൃത്യമായി പന്ത് പിടിച്ചെടുക്കാന് പെരിസിച്ചിന് സാധിക്കാതെ വന്നതോടെ അവസരം നഷ്ടപ്പെട്ടു.\n14ാം മിനിറ്റില് ബോക്‌സിനുള്ളിലേക്ക് പെരിസിച്ച് നീട്ടി നല്‍കിയ ക്രോസിനെ ഫ്രഞ്ച് താരം ഉംറ്റിറ്റി തട്ടിയകറ്റി. ആദ്യ 15 മിനിറ്റില് 59 ശതമനാവും പന്തടക്കം ക്രൊയേഷ്യക്കൊപ്പമായിരുന്നു. എന്നാല് പതിയെ ഫ്രാന്‍സ് മല്‍സരത്തിലേക്ക് മടങ്ങിയെത്തി. ഒടുവില് 18ാം മിനിറ്റില് ക്രൊയേഷ്യന് ആരാധകരെ നിരാശയിലേക്ക് തള്ളിവിട്ട് ഫ്രാന്‍സ് അക്കൗണ്ട് തുറന്നു. ബോക്‌സിന് തൊട്ടുപുറത്ത് നിന്ന് അന്റോണിയോ ഗ്രീസ്മാന് തൊടുത്ത ഫ്രീകിക്ക് ക്രൊയേഷ്യന് താരം മാന്‍സൂക്കിച്ചിന്റെ തലയില്‍ത്തട്ടി വലയിലെത്തുകയായിരുന്നു. ഇതോടെ സെല്‍ഫ് ഗോളില് ഫ്രാന്‍സിന് 1-0ന്റെ ലീഡ്.\nഗോള് വഴങ്ങിയെങ്കിലും പ്രതിരോധത്തിലേക്കൊതുങ്ങാതെ പതിവ് ശൈലിയില് കളി തുടര്‍ന്ന ക്രൊയേഷ്യ ഫ്രാന്‍സ് ഗോള്‍മുഖം നിരന്തരം വിറപ്പിച്ചു. 21ാം മിനിറ്റില് ക്രൊയേഷ്യക്ക് അനുകൂലമായി ലഭിച്ച കോര്‍ണറില് നിന്ന് മോഡ്രിച്ച് തൊടുത്ത ഷോട്ട് ഫ്രഞ്ച് ഗോളി ഹ്യൂഗോ ലോറിസ് തട്ടിയകറ്റി. എന്നാല് 28ാം മിനിറ്റില് ഫ്രാന്‍സ് ആരാധകരുടെ നെഞ്ച് തകര്‍ത്ത് ക്രൊയേഷ്യ സമനില പിടിച്ചു. വിഡ നല്‍കിയ പാസിനെ പിടിച്ചെടുത്ത് വലത് വിങില് നിന്ന് ഇവാന് പെരിസിച്ച് തൊടുത്ത ഇടം കാല് ഷോട്ട് ഫ്രാന്‍സ് ഗോള്‍പോസ്റ്റിലേക്ക് പറന്നിറങ്ങി. മല്‍സരം 1-1 എന്ന നിലയിലേക്ക്.\nസമനിലയിലേക്കെത്തിയതോടെ കളിയുടെ ആവേശവുമിരട്ടിച്ചു. 34ാം മിനിറ്റില് ഫ്രാന്‍സിന് അനുകൂലമായി ലഭിച്ച കോര്‍ണര് ക്രൊയേഷ്യയുടെ പെരിസിച്ചിന്റെ കൈയില് തട്ടി പുറത്തേക്ക്. ബോക്‌സിനുള്ളില് പെരിസിച്ചിന്റെ കൈയില് പന്ത് തട്ടിയതിന് വാറിലൂടെ ഫ്രാന്‍സിന് പെനല്‍റ്റിയും ലഭിച്ചു. 39ാം മിനിറ്റില് കിക്കെടുക്കാനെത്തിയ അന്റോണിയ ഗ്രിസ്മാന്റെ കാലുകള്‍ക്ക് ലക്ഷ്യം പിഴക്കാതിരുന്നതോടെ ഫ്രാന്‍സിന്റെ അക്കൗണ്ടില് രണ്ടാം ഗോള് പിറന്നു. ഫ്രാന്‍സ്2ക്രൊയേഷ്യ 1. 40ാം മിനിറ്റില് സമനിലയ്ക്കായി ക്രൊയേഷ്യക്ക് സുവര്‍ണാവസരം ലഭിച്ചെങ്കിലും ഫ്രഞ്ച് പ്രതിരോധത്തില് തട്ടിത്തകര്‍ന്നു. 43ാം മിനിറ്റില് ഫ്രീകിക്കിലൂടെ ലഭിച്ച പന്തിനെ ഫ്രഞ്ച് ഗോള്‍പോസ്റ്റിലേക്ക് ഡിജാന് ലോവ്‌റന് ഷോട്ടുതിര്‍ത്തെങ്കിലും പ്രതിരോധം വീണ്ടും വെല്ലുവിളിയായി. ആദ്യ പകുതിക്ക് വിസില് ഉയര്‍ന്നപ്പോള് 2-1ന്റെ ആധിപത്യത്തോടെയാണ് ഫ്രാന്‍സ് കളം പിരിഞ്ഞത്. ആദ്യ പകുതിയില് 60 ശതമാനം പന്തടക്കത്തില് മുന്നിട്ട് നിന്ന ക്രൊയേഷ്യ ഏഴ്് തവണ ഗോള്‍ശ്രമം നടത്തിയപ്പോള് മറുപടിയായി രണ്ട് തവണ മാത്രമാണ് ഫ്രാന്‍സിന് ഗോളവസരം സൃഷ്ടിക്കാനായത്.\nഫ്രാന്‍സിന്റെ ടെച്ചോടെയാണ് രണ്ടാം പകുതി ആരംഭിച്ചത്. ആദ്യ പകുതിയില് നിന്ന് വിപരീതമായി രണ്ടാം പകുതിയില് ഫ്രഞ്ച് ആധിപത്യമാണ് കളിക്കളത്തില് കണ്ടത്. വിശ്വരൂപം പുറത്തെടുത്ത് രണ്ടാം പകുതിയില് ഫ്രാന്‍സ് കസറിക്കളിച്ചതോടെ ക്രൊയേഷ്യന് ഗോള്‍മുഖം നിരന്തരം വിറച്ചു. 51ാം മിനിറ്റില് ഗോള്‍കീപ്പര് സുബാസിച്ച് ക്രൊയേഷ്യയെ രക്ഷിച്ചു. ഇടതുവിങ്ങിലൂടെ അതിവേഗം മുന്നേറിയെത്തി എംബാപ്പ തൊടുത്ത ഷോട്ട് സുബാസിച്ച് മുന്നോട്ട് കയറി തട്ടിയകറ്റി. 55ാം മിനിറ്റില് കാന്റെയെ കയറ്റി പകരം ഫ്രാന്‍സ് എന്‍സോന്‍സിയെ കളത്തിലിറക്കി. 59ാം മിനിറ്റില് ക്രൊയേഷ്യയുടെ ചങ്കിടിപ്പേറ്റി ഫ്രാന്‍സ് അക്കൗണ്ടില് മൂന്നാം ഗോള് ചേര്‍ത്തു. ക്രൊയേഷ്യന് ബോക്‌സിനുള്ളിലെ കൂട്ടപ്പൊരിച്ചിലിനൊടുവില് റീബൗണ്ട് ചെയ്‌തെത്തിയ പന്തിനെ മാര്‍ക്ക് ചെയ്യപ്പെടാതെ നിന്ന പോള് പോഗ്ബ വലയിലെത്തിക്കുകയായിരുന്നു. ഫ്രാന്‍സ് 3- ക്രൊയേഷ്യ 1.\nമൂന്നാം ഗോളിന്റെ ആവേശം തീരും മുമ്പേ ഫ്രാന്‍സ് അക്കൗണ്ടില് നാലാം ഗോള് ചേര്‍ത്തു. 65ാം മിനിറ്റില് ഫ്രാന്‍സ് ടീമിലെ 19കാരനായ എംബാപ്പയാണ് ടീമിന് നാലാം ഗോള് സമ്മാനിച്ചത്. ബോക്‌സിന് മുന്നിലേക്ക് ഹെര്‍ണാണ്ടസ് നല്‍കിയ പാസിനെ പിടിച്ചെടുത്ത് എംബാപ്പ തൊടുത്ത ഷോട്ട് സുബാസിച്ചിന് ഒരവസരവും നല്‍കാതെ വലയിലെത്തുകയായിരുന്നു. 4-1ന് ഫ്രാന്‍സ് മുന്നില്. മല്‍സരത്തില് വ്യക്തമായ ആധിപത്യം ഫ്രാന്‍സ് നേടിയെടുത്തെങ്കിലും പോരാട്ടം കൈവിടാതെ മുന്നേറിയ ക്രൊയേഷ്യ 69ാം മിനിറ്റില് രണ്ടാം ഗോള് സ്വന്തമാക്കി. ഫ്രാന്‍സ് നായകനും ഗോള്‍കീപ്പറുമായ ഹ്യൂഗോ ലോറിസിന്റെ പിഴവില് മാന്‍സുക്കിച്ചാണ് ക്രൊയേഷ്യക്ക് രണ്ടാം ഗോള് സമ്മാനിച്ചത്. അശ്രദ്ധമായി ലോറിസ് എടുത്ത ഷോട്ട് മാന്‍സൂക്കിച്ചിന്റെ കാലില്‍ത്തട്ടി വലയിലെത്തുകയായിരുന്നു. ഫ്രാന്‍സ്4- ക്രൊയേഷ്യ 2.\n71ാം മിനിറ്റില് റെബിച്ചിനെ പിന്‍വലിച്ച് ക്രൊയേഷ്യ ക്രമാരിച്ചിനെ കളത്തിലിറക്കി. 77ാം മിനിറ്റില് റാക്കിറ്റിച്ചിന്റെ ഗ്രൗണ്ട് ഷോട്ട് സെക്കന്‍ഡ് പോസ്റ്റിനരികിലൂടെ പുറത്തേക്കുപോയി. പിന്നീടുള്ള സമയത്ത് ക്രൊയേഷ്യയുടെ ശ്രമങ്ങളെല്ലാം ഫ്രഞ്ച് പ്രതിരോധത്തില്‍ത്തട്ടി തകര്‍ന്നതോടെ 4-2ന്റെ ജയത്തോടെ ഫ്രഞ്ച് പട വിശ്വകിരീടം ചൂടിയപ്പോള് തോല്‍വിയിലും നെഞ്ചുവിരിച്ച് ക്രൊയേഷ്യ റഷ്യയോട് വിടപറഞ്ഞു.